Instant Family

Instant Family er et amerikansk komedie-drama fra 2018. Hovedrollene spilles av Mark Wahlberg og Rose Byrne som adopterer tre søsken - spilt av Isabela Moner, Gustavo Quiroz. Filmen hadde premiere i USA i november 2018.


== Handling ==
Pete Wagner og hans kone Ellie Wagner har ingen barn selv, og vurderer adopsjon. De melder seg inn i et program for å begynne som fosterhjem, ledet av sosialarbeiderne Karen og Sharon. På en messe for å møte potensielle fosterbarn uttrykker Ellie sin motvilje mot å adoptere en tenåring, og mener at disse barna er alt for gamle. Men de møter den 15 år gamle Lizzie, som imponerer dem. Karen og Sharon avslører at Lizzie har to yngre søsken, 10 år gamle Juan og 6 år gamle Lita. Men moren deres er en rus-avhengig, og sitter i fengsel. Hvis Pete og Ellie ønsker å adoptere Lizzie, blir de nødt til å ta inn Juan og Lita også.
Lizzie, Juan og Lita flytter etter hvert inn hos Wagner-familien. Men Lita vil bare spise potetgull, Juan er ekstremt emosjonell og skjør, og Lizzie misliker Ellies forsøk på å late som hun er deres foreldre. Wagner-familien henvender seg til en støttegruppe for andre fosterforeldre. Petes mor Sandy blir snart populær hos de tre søsknene, ved å ta med hele familien til fornøyelsesparken Six Flags. Men Lizzie forsvinner snart sammen med venner og kommer sent tilbake, noe som får Pete til å gi henne husarrest. Dagen etter skyter Juan ved et uhell en spiker i foten sin. Når hun ser Pete og Ellie skynde Juan til sykehuset og trøste Lita, begynner Lizzie å varme mer opp til dem, og Pete inviterer henne til å lufte frustrasjonene sine ved å være med og ødelegge kjøkkenet i huset han forsøker å pusse opp.
Pete og Ellie møter Carla, barnas biologiske mor, som nå er ute av fengsel. Hun ønsker å gjenforenes med barna sine. Wagner-ekteparet uttrykker sine tanker om dette til støttegruppen deres, men sosialarbeiderne forklarer at systemets hovedmål er å holde familiene sammen. Barna kan derfor bli returnert til moren deres, hvis systemet mener at Carla klarer å passe på dem. Men Carlas møter med barna hennes forstyrrer Wagner-husholdningen, og barna blir langt mer uregjerlige. Dette gjør Pete og Ellie veldig demotiverte og frustrerte. De blir forferdet over å oppdage at Lizzie tar nakenbilder av seg selv, for å sende til Jacob på skolen. Pete og Ellie oppsøker Fernandez-familien, hvis adoptiv-datter Brenda hadde inspirert dem til å begynne som fosterhjem.
Når de reiser til skolen dagen etter, konfronterer Pete og Ellie en student som heter Charlie. De tror feilaktig at han er Jacob, bare for å be om unnskyldning når han forteller dem sannheten. Når Pete spør Charlie om han kjenner noen som heter Jacob, som har hengt sammen med Lizzie, nevner Charlie at Jacob er skolens 22 år gamle vaktmester. De banket ham opp og han blir arrestert, det samme er Pete og Ellie - og ved et uhell forlater de Juan og Lita i bilen deres uten tilsyn.  Under et rettsmøte leser dommeren en uttalelse fra Lizzie, som beskriver Pete og Ellies handlinger negativt. Han nekter å la Ellie lese hennes egen uttalelse. Barna blir deretter returnert til Carla. Juan og Lita ønsker ikke å forlate familien deres, men Lizzie ønsker å returnere til Carla. Men det blir snart klart at Carla bruker narkotika igjen, og ikke klarer å ta ordentlig hånd om barna. Fire måneder senere deltar familien i et nytt rettsmøte, i håp om å endelig adoptere Lizzie, Juan og Lita.


== Skuespillere ==
Mark Wahlberg som Pete Wagner
Rose Byrne som Ellie Wagner
Isabela Merced som Lizzie Wagner. 15 år gammel, og den eldste søsteren
Gustavo Escobar som Juan Wagner. 10 år gammel, og det mellomste barnet
Julianna Gamiz som Lita Wagner. 6 år gammel, og den yngste søsteren
Octavia Spencer som Karen, en sosialarbeider
Tig Notaro som Sharon, en sosialarbeider
Margo Martindale som bestemor Sandy, moren til Pete
Julie Hagerty som Jen, moren til Ellie
Michael O'Keefe som  Jerry, faren til Ellie
Tom Segura som Russ, Kims ektemann
Allyn Rachel som Kim, Ellies søster
Iliza Shlesinger som October
Valente Rodriguez som dommer Rivas
Charlie McDermott som Stewart, Petes medarbeider
Carson Holmes som Charlie
Nicholas Logan som Jacob
Joselin Reyes som Carla
Eve Harlow som Brenda
Andrea Anders som Jessie
Gary Weeks som Dirk
Joan Cusack som Mrs. Howard


== Eksterne lenker ==
(en) Instant Family på Internet Movie Database 
(da) Instant Family i Danmark Nationale Filminstitut 
(fr) Instant Family på Allociné 
(nl) Instant Family på MovieMeter 
(en) Instant Family på Rotten Tomatoes 
(en) Instant Family på Metacritic 
(en) Instant Family på Box Office Mojo